b"\n_START_ARTICLE_\nLaura (What's He Got That I Ain't Got)\n_START_PARAGRAPH_\n\xc2\xabLaura (What's He Got That I Ain't Got)\xc2\xbb er en amerikansk sang, skrevet av countrysanger Leon Ashley og Margie Singleton. Ashley spilte den selv inn i 1967 og ble utgitt av hans eget plateselskap, Ashley Records. Sangen ble hans eneste nummer \xc3\xa9n-single i september samme \xc3\xa5r. Frankie Laine og Brook Benton tok coverversjoner til pop- og Adult Contemporary-listene samme \xc3\xa5r, mens Claude King, Marty Robbins og Kenny Rogers hadde versjonene sine p\xc3\xa5 countrylisten.\n_START_SECTION_\nBakgrunn\n_START_PARAGRAPH_\nSingler med Ashley hadde tidligere blitt utgitt p\xc3\xa5 platemerkene, Goldband og Imperial, men ingen av hans singler var suksessfulle. S\xc3\xa5, i 1967, grunnla Leon Ashley sitt eget plateselskap, Ashley Records. Samme \xc3\xa5r spilte han inn en sang som han hadde skrevet sammen med sin hustru, Margie Singleton: \xc2\xabLaura (What's He Got That I Ain't Got)\xc2\xbb. Den ble utgitt p\xc3\xa5 singlen Ashley 2003 i juni 1967 og ble en nummer \xc3\xa9n-hit p\xc3\xa5 Billboard Hot Country Singles-listen i slutten av september. B-siden var \xc2\xabWith the Help of the Wine\xc2\xbb.\n_START_SECTION_\nIntrige\n_START_PARAGRAPH_\nSangen blir fortalt fra perspektivet til Lauras ektemann og skildrer en konfrontasjon som de to har med hensyn til et ekteskap som merkbart g\xc3\xa5r i oppl\xc3\xb8sning._NEWLINE_I f\xc3\xb8rste vers lar ektemannen Laura ber\xc3\xb8re, holde og kj\xc3\xa6rtegne forskjellige deler av kroppen hans, slik som lepper, \xc3\xb8rer, h\xc3\xa5r og hender. Senere minner han henne p\xc3\xa5 de forskjellige tingene han gjorde for henne og gav henne i deres ekteskap, slik som \xc3\xa5 bygge et hjem og kj\xc3\xb8pe fancy varer, som satinputer, kjoler og tepper. Han krever ogs\xc3\xa5 at hun leser navnetrekkene deres p\xc3\xa5 sjekkene, som har plass i h\xc3\xa5ndvesken hennes._NEWLINE_I hvert refreng r\xc3\xb8per han for Laura at han vet at hun hadde en utenomekteskapelig aff\xc3\xa6re med en annen mann. Ektemannen krever \xc3\xa5 f\xc3\xa5 vite \xc2\xabhva han har, som ikke jeg har\xc2\xbb og klager over det faktum at det \xc2\xabm\xc3\xa5 v\xc3\xa6re noe jeg ble f\xc3\xb8dt uten\xc2\xbb._NEWLINE_Rett f\xc3\xb8r hvert refreng advarer han om at han har blitt sint og sinnssyk, som et resultat av denne aff\xc3\xa6ren, og at han ikke vet hvorfor hun har vendt seg mot en annen mann. I f\xc3\xb8rste vers advarer han om at \xc2\xabdu tok en fryktelig sjanse med \xc3\xa5 v\xc3\xa6re med en annen mann\xc2\xbb._NEWLINE_Advarselen f\xc3\xb8r andre refreng ble merkbart m\xc3\xb8rkere, og han advarer mot vold med ordene: \xc2\xabOg hvis det er tid f\xc3\xb8r jeg trekker i denne avtrekkeren\xc2\xbb. Det er ikke kjent eller angitt hvor l\xc3\xb8pet er rettet: enten mot ham selv, som vurdert selvmord, eller mot Laura, som en direkte f\xc3\xb8lge av hennes utroskop.\n_START_SECTION_\nNorsk versjon\n_START_PARAGRAPH_\nLasse Hovd har skrevet en norsk tekst. P\xc3\xa5 norsk b\xc3\xa6rer den tittelen \xc2\xabLine (Hva er det han har, og ikke jeg)\xc2\xbb."